SUR L'HISTOIRE DU XIII SIÈCLE. 45 
» en Engleterre meismes, là où tous ne s'accordent mie bien à se volentei, ne se partira 
» jamais d’Engleterre, ne ne vous envoiera Jamais, ne ne porra faire secours tel qu'il vous 
» puist aidier, ne cil de Gand, ne de vo pays ne recheveront jamais volentiers les Englès !. 
» Et se vous ne faites le volentei l’apostole, vous perderés le graze de lui et de le court 
» de Rome, qui est grans cose et lequèle vous avez bien à tenir, et tout ce vous pora 
» tourner à grant meschief. » Ne plus ne nous vaurent dire, et tout ce rewardons-nous 
en vo besoigne, et d'autre part grant péril peut avoir à mettre si grant cose en volentei 
d'autrui. Sour ce nous partismes d'iaus, et euismes consel des chevaliers et des clers que 
ous aviens adonc avoec nous. Et à relevée nous venisines devant le pape, et li mon- 
Strames le grant fiance que vous aviés en lui, et comment vous vous asseuriés bien de vo 
droit, et comment il estoit en lieu de Dieu en terre, et souverains dou roy de France, 
en espirituel et en temporel, et li demandames qu'il nous fesist droit contre le roy de 
France. Et, pour droit avoir et droit faire, li offrimes-nous à mettre votre besoingne en 
main, comme en main de Juge et de souverain. Et dist le parole Phelippes, nos frères, 
bien et biel. Li papes respondi tantost tèle response, que c’estoit à lui meltre ou content 
contre le roy de France, dont il n’estoit mie prins orendroit, mais bien estoit voir que 
Souvrains estoit-il dou roy de France, en espirituel et en temporel. Et ne li pleut mie 
Geste response que nous feismes, et dist que nous v’estiens mie bien conselliet d’ensi 
respondre, et nous dist encore que nous nous consellissiens mius, et que nous nous 
consellissiens autrement, se nous quidiens que boin fust. Et dist encore que, quelque nous 
desissiemmes, pour ce ne demouroit mie que il ne fesist le pays entre les deux rois, et que 
l’aliance il desromperoit, et le pooit bien faire. Et quant li roys el vous jurastes l’aliance , 
chascuns de vous se parjura ce faisant, et li roys de France ausi, quant il le jura, et bien le 
dist à leur mesages. Sour ce nous euismes encore consel as gens le roy d'Engletière; après 
nous euismes consel à vo gent et à le nostre qui là estoient. Et à grant prière nous pour- 
Cachames délay dusques à lendemain, Et li papes le nous ottria à relevée l'endemain , C'est 
à savoir le venredi après le jour Saint-Barnabé. Après nous assamblames vo consel avoec 
nous trois frères : c’est à savoir le prévost de Losane, monseigneur Bassian , le seigneur 
d'Escornay, mons' Gerart dou Verbos, le castellains de Douay, mons' Jehan de Menin, 
mons’ Gillon de Renne, mons" Ponchart de Florence, mons Watier de Ways, mons' 
Robert de Lieurenghien, monseigneur Rasson Mulart, le prévost de Biéthune, mons” 
Michel As Clokètes et maistre Jaque Bieck. Et rewardames moult diligianment le 
besoingne, à grant mésaise et à grant meschief de coer que nous estions. Et nous sanla 
tous que li menres perius estoit de mettre toute le besoingne ou pape, sauve vostre hon- 
neur et vostre eslat, comme en le main de celui qui estoit en lieu de Dieu en tière, et 
en le grant fiance que vous aviés en lui, et ou boin droit que vous aviés. Et ce meisme 
nous loèrent li cuens de Savoie et mesire Ottes de Gransson , asquels nous en parlames 
derechef, ce meisme jour devant mengier. Et ensi le fesimes-nous à relevée, présens les 
! Peu de mois s'étaient écoulés depuis les rixes sanglantes qui avaient eu lieu entre les Gantois 
et les hommes d'armes d'Édouard Ir. 
